Salm Fuq il- Ħniena t' Alla Alla tal- ħniena, agħtina l- kbira grazzja li wara mewtna, inkantaw għal dejjem il- ħniena tiegħek.

Iva li nkantaw mal- beati tiegħek.

Ammen.

Ejjew, imsejknin ulied Eva, ejjew isimgħu kemm huwa ħanin is- Sinjur.

Intom tisimgħu u tħossu fikom jittaffa l- biża' tal- qilla li għadha ġejja.

U ġġarrbu l- mistrieħ mill- piż li jaggravana u li jtaqqalna f' dan it- turufnament Fejn ma nsibux ħlief xi jbikkina, u xi jġagħalna nolfqu mill- kbira diżgrazzja li ġiet fuqna.

Intom tafu fiex ninsabu: imdawrin minn kullimkien bil- perikoli tar- ruħ u mill- perikoli tal- ġisem; Xejn ma jqegħidna fis- sigurezza, u qalbna dejjem ittaqtaq bil- biża' tal- futur.

Isimgħu immela u ifhmu kemm hu ħanin is- Sinjur Dominatur ta' kollox u mtlew bit- tama fih u itolbuh dejjem ħniena.

Fit- tjubija tiegħek, o Alla Omnipotenti, inti ħlaqt il- bnedmin għalik innifsek u għall- hena tagħhom, Tajthom il- liġi santissima tiegħek biex biha jigglorifikawk u biha jgħixu hienja; Iżda ġara li għad- diżgrazzja li ġiet fuqna flok l- osservanza ta' dina l- Liġi, il- bnedmin inkitbu għedewwa tiegħek, Għax ħabbew id- dinja, u taw preferenza lill- volontà tagħhom b' disprezz tal- volontà tiegħek.

Ftit huma l- fidili tiegħek, u ma jintgħaddx in- numru tal- boloh, li jfittxu d- deni tad- dnub.

Kemm dnubiet, kemm offiżi kontinwament isiru lill- Maestà divina tiegħek!

Inti tassew Alla qawwi, li tiflaħ tissaporti tant inġurji kontra tiegħek.

Li kieku l- ħniena tiegħek ma kinetx fik infinita, meta tosserva tant ħażen, kieku min jissaporti?

Bil- ħniena tiegħek hija mimlija l- art, għax fiha ma hemmx ir- rikonoxxenza lejk.

Mhux aħna għamilna lilna nfusna, iżda Int għamilt lilna, u kollox, u kull ġid huwa kontinwament minnek ġej fuqna, Alla tal- Ħniena!

O veru Missier li proprjetà tiegħek hija li tħenn dejjem u li taħfer!

Ħadd ma jista' jiċħad il- ħniena tiegħek, u huwa veru giddieb u verità m' hemmx fih min jiċħadha.

Aħna kreaturi tiegħek, opra ta' jdejk, ngħixu diżgrazzjati fid- dinja, veru wied tad- dmugħ, u nirrikorru fit- tagħfis tiegħek biss lejk, bħal ulied lejn il- missier tagħhom.

M' hawnx fid- dinja l- biża' tiegħek: dawk biss iħarsu l- liġi tiegħek u jħarsuha bl- akbar diliġenza, li għarfu Inti min inti.

Ftit huma li jaħsbu fuq il- verità tal- mewt, li tqegħidna immedjatament fit- tribunal tal- ġustizzja tiegħek, u li minnha kulħadd skont l- opri tiegħu jistenna li jkun jew għal dejjem miegħek, jew għal dejjem fin- nar, F' dak in- nar li inti fil- ġustizzja tiegħek ħlaqt għal Satana u għall- anġli ħżiena tiegħu: rovina mingħajr rimedju għalihom, u għal dawk kollha li ma jridux jifhmu l- ħniena tiegħek.

Kemm inti ħafif biex taħfer, o Sinjur!

Kemm tinsa malajr id- disprezzi li jagħmlulek il- ħżiena, malli jsejħulek bil- verità!

Min ma jibżax minnek, jagħmel fil- preżenza tiegħek dak li jrid hu kontra dak li trid inti, u jkollu jieħu d- deni minnu nnifsu, Deni tar- rimors tal- kuxjenza, deni tat- telfien tal- paċi, li hija l- uniku teżor tal- bnedmin, U deni tal- biża' dwar il- konsegwenzi.

Inti tħobb il- kreaturi kollha tiegħek skont l- ordni tan- natura; iżda skont l- ordni tal- grazzja tħobb biss lil min iħobbok.

Inti tigglorifika biss lil min ikun igglorifikak.

Il- ħniena tiegħek tinfirex fuq kull min jgħix fuq dina l- art, għax xejn ma tobgħod mill- ħwejjeġ li inti ħlaqt, Ittella' x- xemx tiegħek u titfa' x- xita tiegħek fuq dawk li jibżgħu minnek u fuq dawk li ma jibżgħux minnek.

Iżda l- ħniena tal- grazzja tiegħek hija biss għal dawk li jibżgħu minnek, kif hemm miktub li l- ħniena tiegħek hija għal dawk li jibżgħu minnek.

U Int titgħaxxaq b' dawk biss li bħalek għamlu l- ħniena għax tarahom jimitawk fil- ħniena, u lilhom biss tħaddan b' ulied tiegħek.

Il- ħniena tagħhom tinfirex fuq kulħadd, ikun min ikun fil- bżonn, anke fuq dawk li għamlulhom id- deni;

Jagħmlu bħalek li ttella' x- xemx u titfa' x- xita fuq it- tajbin u fuq il- ħżiena.

Il- ħniena tagħhom hija diżinteressata: fiha ma jfittxux lilhom infushom,

Ma jfittxux tifħir, lanqas tpattija, lanqas ringrazzjament, lanqas ebda tama ħlief dik tal- ħniena tiegħek, u biss iħarsu lejn ix- xbieha tiegħek li hija f' kull bniedem.

U l- ħniena tagħhom mhijiex fil- kliem, iżda bl- opri, u minn ħadd ma jdawru wiċċhom; u jekk ma jkunux jistgħu jagħtu għajnuna, allura jagħmlu x- xewqa.

Titgħaxxaq bihom u ssejħilhom beati, għax żgur li quddiemek isibu 1- ħniena tal- grazzja tiegħek.

Inti ma tħallihomx iġarrbu fid- dinja la għaks, la ġuħ lanqas ebda bżonn kif hemm miktub, li ebda ġid ma jonqos lil dawk li jogħġbuk,

U tilliberahom fis- siegħa l- ħażina u tissollevahom.

Widnejk huma miftuħin dejjem għat- talb tagħhom.

Ma jixbhukx dawk ulied il- bnedmin li jħennu biss ma' min iridu u ma' min lilhom jogħġob, jew li jfittxu lilhom infushom fl- opri tal- ħniena, jew li jistgħu jagħtu għajnuna u ma jagħtuhiex.

Għalhekk inti ma xxarrabhomx bil- ħniena tal- grazzja tiegħek: b' għemilhom stess jieħdu l- ħlas tagħhom fuq l- art.

Dawk kollha, o Alla tal- ħniena, li għandhom il- biża' tiegħek u għalhekk jobduk u jimitawk fil- qdusija, huma quddiemek oġġetti tal- ħniena tiegħek;

Iżda dawk kollha, o Alla tal- ħniena, li jabbużaw bil- ħniena tiegħek u jidinbu bit- tama tal- ħniena tiegħek, huma fl- għajnejn tiegħek oġġetti tal- qilla tal- ġustizzja tiegħek.

Inti inti terribbli tassew fil- ħsibijiet tiegħek fuq ulied il- bnedmin, u terribbli għax taf min hu tiegħek, u taf min mhuwiex tiegħek.

Il- ħniena tiegħek tiġbed l- aqwa midinbin għal ħdanek, meta jagħrfuk.

L- iben il- ħali rritorna għand missieru fil- miżerja tiegħu, għax kien jaf x' inhuwa missier, li żgur m' għandux ħila jirriġetta iben tiegħu.

L- aqwa opri tal- ħniena tiegħek inti wrejtna fil- waqgħa tal- ewwel ġenituri tagħna, fil- fidwa tal- bnedmin, u li tajtna b' omm tagħna l- oġġett tal- ikbar ħniena tiegħek, lil Marija Verġni.

Ma tafx ma tħennx, meta inti taf l- għaġna ta' wlied il- bnedmin, taf li huma bla ebda ħila, taf id- debbolizzi tagħhom, u speċjalment l- ingann li fihom tefagħhom l- għajjur Satana.

Rajt il- miżerja tan- Niniviti, poplu ta' iżjed minn mija u għoxrin elf ruħ, li lanqas ma kien jaf x' hemm bejn il- leminija u x- xellugija tagħhom.

U qalbek tqanqlet għall- ħniena lejhom u bgħatt il- profeta Ġona b' mod mirakoluż.

Dan ippritkalhom il- penitenza b' tant frott li kollha kkonvertew lejk permezz ta' sawm aħrax.

Ħfirtilhom il- kastig tal- qerda, u tajthom il- benedizzjoni tiegħek.

Il- ktieb tas- Salmi f' bosta lokijiet ikellimna fuq il- ħniena tiegħek: jgħidilna li inti ta' ħniena kbira lejn dawk li jsejħulek;

Li l- ħniena tiegħek hija għal dejjem ta' dejjem, u li hija għal dawk li jibżgħu minnek;

Li bil- ħniena tiegħek hija mimlija l- art;

Li l- ħniena tiegħek hija biex tikkonslana, u li spiss nitolbuk li inti tagħmel magħna ħniena skont il- kbira ħniena tiegħek;

Li bil- ħniena tiegħek inti tħassar id- dnubiet tagħna kbar kemm huma kbar u anki mingħajr numru;

Li bil- ħniena tiegħek inti twarrab l- għedewwa tagħna, u li aħna għandna dejjem nittamaw fik, u qatt ma jkollna allura konfużjoni;

Li l- ħniena tiegħek tissupera bil- wisq il- ħniena ta' missier u ta' omm.

Hija verità li dak li huwa tajjeb u perfett fil- kreaturi tiegħek, għandu jkun wisq iżjed anzi infinitament tajjeb u perfett fik, Kreatur tal- ħwejjeġ li jidhru u li ma jidhrux.

Issa kif jista' jkun li niddubitaw mill- ħniena tiegħek, xħin missier ta' din l- art għandu tant ħniena lejn uliedu?

Jekk wieħed minnhom jonqsu anki gravament u jinfired minnu, qalb dan il- missier tixtieq li jirritorna għandu jitolbu maħfra.

U jekk jittardja ma jirritorna ħsiebu huwa fuqu, u jekk jirritorna għandu anki billejl u jħabbat il- bieb tad- dar, dan missieru jiftaħ xħin jisma' lil ibnu jitolbu maħfra;

Żgur li ma jirriġettahx, żgur li m' għandux ħila jagħlaq il- bieb ma' wiċċu u jkeċċih, anzi mimli bil- ferħ jilqgħu b' tant imħabba.

Kemm iżjed inti tilqa' midneb li jirritorna għandek, li mingħajr ma jarak jitolbok maħfra, niedem beżgħan mill- ġudizzji tiegħek!

Iva Sinjur, żgur li inti tħaddnu miegħek, għax in- natura tiegħek ma tafx tiddisprezza qalb umiljata u niedma, kif int stess irrivelajtilna fl- Iskrittura Mqaddsa.

Min għarfek, o Sinjur omnipotenti, o Sinjur tajjeb — u waħdek inti omnipotenti u tajjeb —

Impossibbli li ma jħobbokx, impossibbli li ma jibżax minnek.

Ulied il- bnedmin iħobbu lil min iħobbhom: issa min ħabbhom mhux daqskemm ħabbejthom int, imma bħalma ħabbejthom inti?

Min seta' jew jista' jagħtihom il- ġid tal- eżistenza u tal- konservazzjoni tagħhom?

Għalhekk għandhom jinġibdu lejk bl- imħabba, mhux biss għax inti ta' min iħobbok fik innifsek, iżda wkoll għax minnek jagħrfu kull ġid.

U xħin jaraw l- opri terribbli ta' jdejk, kif jista' jkun li ma jibżgħux minnek?

Min jagħrfek ma jiqafx jirringrazzja t- tjubija u l- ħniena tiegħek, u jitolbok maħfra niedem, jikkonsidra l- ingratitudni tiegħu nnifsu lejk.

Naraw fid- dinja kontinwament fuqna l- ġustizzja u l- ħniena tiegħek.

Quddiem il- ġustizzja nimtlew bil- biża' iżda quddiem il- ħniena nirrespiraw u nitfarrġu, u nieħdu l- ħila biex insejħulek bħal ulied impressjonati mill- imħabba tal- missier.

Hija proprjetà tiegħek li tħenn dejjem u taħfer, għax inti mħabba, u mill- imħabba toħroġ il- ħniena

Li għandha b' oġġett dejjem il- miżerja, li ġiet fuqna mid- dnub oriġinali, li tefgħetna f' baħar immens ta' miżerja, feruti fir- ruħ u fil- ġisem.

U inti tikkmandana biex nimitaw lilek fit- taħriġ tal- ħniena: inti trid li nkunu bħalek ta' qalb ħanina.

Inti ma tafx teskludi mill- ħniena tiegħek l- għedewwa tal- isem qaddis u terribbli tiegħek li niedma jiġu għandek,

Ma tafx tkeċċi lil ħadd li jsejjaħlek bil- verità.

F' għajnejn ulied il- bnedmin tidher kbira u kbira wisq li inti taqa' għal min ikun żeblaħ il- maestà tiegħek;

Iva, taqa' għalih, għax tridu l- ġenna fil- glorja eterna tiegħek,

Taqa' għalih billi inti tagħtih il- grazzja tal- indiema biex ikun jista' jikkonverti lejk.

Il- beati tas- sema ma jagħmlux ħlief li jirringrazzjaw u jkantaw għal dejjem il- ħniena tiegħek.

Hawn fl- art għarfuk, u ħasbu fil- ġid li ma jintgħaddx li inti għamilt lilhom, u b' rikonoxxenza apprezzaw il- Liġi tiegħek, għajn ta' vera feliċità.

Il- midinbin, meta jisimgħu fuq il- ħniena tiegħek, iħossu fihom li għandhom jitilqu l- kreaturi kollha, u jitħaddnu miegħek, Kreatur tagħhom.

Ħadd ma jibża' jiġi għandek għall- maħfra, meta jaħseb fuq l- opri tal- ħniena tiegħek.

Meta jaħseb li inti ma tkeċċi lil ħadd li fik jittama, għalkemm 1- għadu tal- erwieħ jipprova li jaqta' l- qalb għall- kbar u bla numru dnubiet tagħhom.

L- għedewwa ta' ismek, Satana u l- anġli ħżiena tiegħu, qatt ma daqu l- ħniena tiegħek, iżda ġarrbu l- qilla tal- ġustizzja tiegħek.

Fil- waqgħa tagħhom inti keċċejthom għall- eternità fil- fjammi, bla ebda tama ta' ħelsien;

Iżda l- bnedmin fid- diżgrazzja tagħhom sabu l- faraġ tal- ħniena tassew kbira tiegħek,

Għax, għas- salvazzjoni eterna tagħhom, inti għamilt il- kbir pass tal- ħniena, u raw fuqhom il- grazzja tiegħek.

Fil- mument tal- kbira diżgrazzja tiegħu, meta kont inkurlat għalina,

Inti ma nsejtx il- ħniena tiegħek, ftakart fiha, u f' dak il- ħin stess wegħidt riparatur denn li jġibilna l- grazzja,

Kif hemm miktub li meta tkun inkurlat — u dejjem ġustament — tiftakar fil- ħniena tiegħek.

Il- ġustizzja tiegħek u l- ħniena tiegħek jaħdmu fuq ulied il- bnedmin.

Fuq Satana però u fuq l- anġli ħżiena tiegħu ħadmet biss il- ġustizzja tiegħek.

Il- ġustizzja tiegħek tnissel fil- bnedmin il- biża' u l- biża' tagħha fuqhom jiġbed il- ħniena tiegħek.

Satana u d- demonji jemmnu fik, o Sinjur, u jitriegħdu mingħajr ebda tama ta' ħniena, ikkundannati għall- fjammi eterni.

Ulied il- bnedmin, sakemm huma f' din l- art tad- dmugħ, huma oġġetti tal- ħniena tiegħek, meta fihom hemm il- biża' tal- ġustizzja tiegħek,

Kif hemm miktub li l- ħniena t' Alla, minn ġenerazzjoni għal ġenerazzjoni, għal dawk li jibżgħu minnu.

Inti ħlaqtna għalik u ħlaqtna biex ngħixu għalik dejjem, u li ma mmutu qatt jekk aħna nħarsu l- ġustizzja tiegħek.

Satana, qattiel sa mill- bidu, mimli għejra għalina bnedmin, bil- qerq tiegħu daħħal fid- dinja d- dnub u l- mewt,

U inti għal din id- diżgrazzja li ġiet fuqna mid- dnub oriġinali ftaħt it- teżori tal- ħniena tiegħek.

Alla inkomprensibbli fil- ġudizzji tiegħek u f' kollox, inti tassew tobgħod id- dnub, iżda tippermettih, għalkemm ma tridu qatt,

U tippermettih għas- sapjenza tiegħek li ħadd ma jista' jifhem u lanqas ma jista' jsib irkabtu tagħha;

Tippermettih biex teżerċita l- ġustizzja tiegħek, u biex permezz tad- dnub inti titfa' fuq id- dinja r- ruġjada tal- ħniena infinita tiegħek;

Tippermettih fil- profondità tas- sapjenza u tax- xjenza tiegħek il- misħut dnub biex dak li minnu joħroġ ikun oġġett tal- volontà tiegħek, għax ma jkunx dnub.

Hija verità li d- dnub huwa kontra tiegħek, u veru għadu tiegħek għax kieku kien jista' jkun jeqirdek.

Ma jeqirdekx għax inti ħajja sustanzjali u eterna, u xejn ebda deni ma jista' jersaq lejk.

Min jagħmlu jkun iqiegħed il- kawża tar- rovina tiegħek min- naħa tiegħu, u għalhekk fih ħażen denn ta' fjammi eterni.

Hija verità li d- dnub huwa l- unika kawża ta' kull miżerja: m' hemmx miżerja ħlief biss tad- dnub.

Inti Alla ħanin, veru missier tagħna, u aħna kreaturi tiegħek, opra ta' jdejk, li ngħixu ddiżgrazzjati fid- dinja, veru wied tad- dmugħ,

Iva inti Alla ħanin u missier il- ħniena.

Issa kieku ma kienx id- dnub, donnu ma kienx ikun hemm lok biex teżerċita dan l- attribut tal- ħniena tiegħek.

Allurmeta xejn ħlief il- miżerja, li biss toħroġ mid- dnub, hija l- oġġett uniku tal- ħniena tiegħek.

Inti int Alla li ma tonqoslok ebda perfezzjoni: Alla etern, omnipotenti, tajjeb, u ġust, u ħanin, u immutabbli u l- bqija u fuq kollox Essri infinit u inkomprensibbli.

Ħadd ma jista' jifhem la s- sustanza infinita tiegħek, u la l- ħsibijiet tiegħek, lanqas il- ġudizzji tiegħek,

Għalkemm nistgħu nagħrfuk mill- istess opri ta' jdejk, u mill- veritajiet li inti għarraftilna permezz tal- knisja tiegħek.

Aħna għarafna l- ħniena infinita tiegħek, u din iġġagħalna naraw lilek, veru Sinjur li ma għandek bżonn ta' ħadd u ta' xejn, veru missier medhi biex isservi l- kreaturi tiegħek.

Għandna bżonnok f' kollox għall- ħajja tar- ruħ u għall- ħajja tal- ġisem; iva, għandna bżonnok, u lejn ħadd ieħor ma nistgħu nirrikorru ħlief lejk.

Kull għodwa ttella' x- xemx tiegħek, u tibgħat, meta jkun jeħtieġ, ix- xita, u tagħtina l- ġid, taħseb fil- kura tagħna:

L- art hija mimlija bil- ħniena tiegħek.

Il- ħniena tiegħek iddawwar wiċċha minn kull bniedem li f' qalbu tgħammar il- korla.

Il- korla, kif hemm miktub, ma tagħmilx ħniena.

Huwa digriet tiegħek li l- vendetta hija għalik waħdek: hija ħaġa proprja tiegħek u mhux ta' ħaddieħor.

Għal kull bniedem hija liġi tiegħek rigorużissma li jaħfer, u li jaħfer minn qalbu b' kundizzjoni terribbli,

Li inti lanqas ma taħfer id- dnubiet tiegħu u tagħtih sehem fit- telfien ta' dejjem fin- nar ma' Satana u mal- anġli ħżiena tiegħu,

Jekk huwa ma josservax din il- liġi li tagħmilna nixbhu lilek f' din il- proprjetà tiegħek li tħenn u taħfer.

Inti ddegretajt li min jaħfer, inti taħfirlu, u tinsa kull inġurja li għamillek, u kull piena li tkun tistħoqqlu.

Inti taħfrilna kif aħna naħfru.

Sinjur, agħtina din il- grazzja li aħna ma npattu qatt deni b' deni, iżda li bħalek inpattu d- deni bil- ġid.

Iva naħfru, l- ewwel nett għar- rispett tal- kelma tiegħek, u fit- tieni lok għax wisq jaqblilna, billi aħna dnibna wisq bil- ħsieb, bil- kliem u bl- opra.

Għandu jkollna raġun li nirringrazzjawk meta inti tqegħidna fl- okkażjoni li naħfru.

Napprezzaw iva bil- wisq okkażjoni bħal din għax naraw fiha kawża soda tas- salvazzjoni eterna ta' ruħna.

Sinjur, inti ma taħfirx lil min jaħfer għax jibża' li fuqu jiġi dannu akbar f' din il- ħajja,

Jibża' li l- għadu tiegħu jikxiflu xi delitt moħbi għall- ġustizzja ċivili, u għalhekk jaħfirlu.

Quddiemek mhux il- virtù, iżda l- kawża tal- virtù għandha l- ħlas.

Inti għallimtna li ġġib lilek innifsek mal- bniedem kif huwa jġib ruħu ma' ħuh,

Tkejjillu kif huwa jkun kejjel lil ħuh: ħniena bi ħniena, vendetta b' vendetta.

In- natura tagħna hija vendikattiva, tobgħod lil min jobgħodha; hija ħażina għax tqanqalna biex nissodisfaw mhux lilek, Alla qaddis, iżda lilna nfusna.

Huwa possibbli għalik dak li huwa għalina impossibbli.

M' hemmx dubju li inti tħobb u tħobb ta' Alla li inti, tħobb 'l ulied il- bnedmin, u ħsiebek biex issalvahom, anzi lanqas ma trid li wieħed biss jintilef.

Għalhekk fil- ħniena infinita tiegħek inti ħdimt il- fidwa tagħna b' mod tassew ta' għaġeb kbir.

B' mod ta' għaġeb kbir inti ħlaqt id- dinjità tas- sustanza umana, iżda b' mod ta' akbar għaġeb irriformajtha bil- fidwa biex erfajtha fil- grazzja santifikanti.

Ulied il- bnedmin, għaliex tillamentaw meta dan il- Missier tas- sema jibgħatilkom ħwejjeġ kontra qalbkom?

Għaliex taraw il- ġustizzja tiegħu biss, u le l- ħniena wkoll tiegħu taħt il- piż tas- salib?

Ma tifhmux li dak li taraw ikrah issa, ikollkom wara tarawh sabiħ?

Il- passi tal- ġustizzja huma inevitabbli għal kulħadd.

Inti min inti, jeħtieġ li tbati bħala bniedem fil- kors tan- natura wara d- dnub oriġinali fuq art misħuta;

Jeħtieġ tbati bħala midneb għax il- ġustizzja ta' Alla tagħtina ħwejjeġ kontra qalbna, billi bid- dnub għamilna kontra qalb Alla;

U jeħtieġ tbati bħala predestinat għall- ħajja eterna.

Sinjur, f' kull tbatija s- servi tiegħek jaraw mhux biss il- ġustizzja, iżda wkoll il- ħniena kbira tiegħek.

Huma jaraw karezzi tal- ħniena tiegħek it- tbatijiet.

Kemm erwieħ akkawża tal- mard resqu lejk b' konverżjoni sinċiera!

Kemm erwieħ fid- diżgrazzji ntebħu persważi bil- frugħa tad- dinja u tħaddnu ma' ħajja virtuża!

Kemm erwieħ fehmu permezz tas- sofferenzi l- krudeltà tad- dnub, u waslu biex jisħtuh bħala veru uniku għadu tagħhom!

Mhijiex forsi din ħniena ta' Alla li biha nidħlu fil- ħajja ta' dejjem?

Iva, o Sinjur, f' kollox tidħol il- ħniena tiegħek, u kulħadd isir oġġett tal- ħniena tiegħek waqt id- daqqiet tal- ġustizzja tiegħek li timla r- ruħ bil- biża' tal- eternità.

Inti ma ssalvax biss lil dawk li ma jridux isalvaw, il- midinbin ostinati.

Fakkarna, o Sinjur, waqt it- tentazzjoni fil- ġustizzja tiegħek, u fakkarna fil- kbira ħniena tiegħek wara d- diżgrazzja tad- dnub.

Extracted from Salm fuq il-Ħniena t'Alla.txt